সরকারের র্শীর্ষ পর্যায় থেকে মাদকনির্মূলের কঠোর নির্দেশনা পরই শুরু হয়েছিল দেশজুড়ে মাদকবিরোধী অভিযান। শুরুতে এ অভিযান সবশ্রেণির মানুষের সাধুবাদ পেলেও পরে মাদকব্যবসায় যুক্ত থাকায় 'বন্দুকযুদ্ধে' নিহতের সংখ্যা বাড়তে থাকায় এ নিয়ে প্রশ্ন তোলে মানবাধিকার সংগঠনগুলো। কক্সবাজারের ওয়ার্ড কাউন্সিলর একরামুল হক নিহতের ঘটনা ও নিহত হওয়ার সময়ের ফোনালাপ প্রকাশের পর এ অভিযান নিয়ে দেশবিদেশে তৈরি হয় তুমুল সমালোচনা। এর জেরেই বির্তকের মুখে মাদকবিরোধী অভিযান অনেকটা স্তিমিত হয়ে পড়ে।কিন্তু গত কয়েকদিন ধরে এ অভিযান আবার পুরোদমে শুরু হয়েছে৷ বন্দুকযুদ্ধে নিহতের সংখ্যা আবারও বাড়তে শুরু করেছে।